Source: http://www.sportclasic.ro/ro/Cupa-Romaniei-la-sabie-seniori-feminin-si-masculin-echipe/
Timestamp: 2020-07-10 02:51:46+00:00

Document:
Cupa României la sabie – seniori, feminin și masculin, echipe - Sport Clasic
Patru echipe feminine și cinci masculine s-au prezentat astăzi la întrecerile Cupei României la sabie. La fete turneul s-a disputat în sistem grupă, iar pe primul loc s-a clasat echipa CSA Steaua – care a câștigat toate cele trei meciuri în care a fost angajată. Pe locul secund s-au clasat ieșencele, cu două victorii, în timp ce Dinamo a reușit o singură victorie.
Clasament final: 1. CSA Steaua București (Georgiana Dima, Felicia Iacob, Tania Luțea, Sabina Martiș), 2. CSM Iași (Diana Crețu, Andreea Lupu, Ioana Radu, Catrinel Tipișcă), 3. CS Dinamo București (Maria Matei, Laura Moroianu, Magdalena Munteanu, Bianca Pascu), 4. CSTA București (Natalia Bugaevski, Delia Chircă, Monica Rether)
La masculin, în sferturi, s-a disputat in singur meci, CSM Unirea Slobozia învingând pe CS Dinamo 2 cu 45-29. Semifinalele au adus victorii clare pentru prima echipă a lui CS Dinamo (45-32 cu CSA Steaua) și pentru CSM Iași (45-25 cu echipa din Slobozia). În finală, după ce au început cu un avantaj clar după primul releu, conducând cu 5-0, ieșenii s-au aflat la cârma întâlnirii până înaintea ultimului releu, atunci când aveau 40-39 pe tabelă. Însă medaliatul cu aur de la proba individuală, Tibi Dolniceanu, l-a învins pe Răzvan Ursachi cu 6-2 și alb-roșii din Ștefan cel Mare au câștigat primul loc și medaliile de aur. Pe locul trei s-a clasat CSA Steaua, care a dispus de CSM Unirea Slobozia cu 45-41.
Clasament final: 1. CS Dinamo București (Rareș Ailinca, Mădălin Bucur, Tiberiu Dolniceanu, Andrei Păștin), 2. CSM Iași (Matei Cidu, Codrin Cozmuleanu, Răzvan Ursachi, Alexandru Zmău), 3. CSA Steaua București (Mihai Cruțu, Ionuț Duțu, Mihnea Enache, George Iancu), 4. CSM Unirea Slobozia (Eduard Dragomir, George Dragomir, Liviu Lepădătescu, Răzvan Stănescu), 5. CS Dinamo București 2 (Răzvan Botea, Sorin Eftimie, Andrei Pădure, Cătălin Prala).

References: CSM 
 CSM 
 CSM 
 CSM 
 CSM 
 CSM